text: 8.
  
  Contrat de mariage entre Guillaume de Sombreffe et Agnès de Pirmont.
  
  29 Septembre 1446.
  In dem Naemen Godes ist uff hude.. Datum disz Brieffs eyne wyszliche rechte Hilich ind Ee beredt ind betedingt worden intuschen dem Edeln Wilhem van Sombreff Hr zu Kerpen ind zu Reckem &c. uff die eyne, Ind Coenen Hr zu Pirmondt van wegen syner Dochter Angnesen van Pirmondt, Witwe Johans seligen van Palant uff die ander Syte; Also dat - - Wilhem zu einem elichen Wyffe ind Bettgenossen haven sal Angnesen obgenant. Mit solchem Hinlichs ind Witdomps Guede ind anders wat Ir dan geburt van Rechte nae lude der Hilichs Vorwort ind Brieffen, intuschen Johan v. Palant ind Angnesen.. daruber gemacht, begriffen.. sint.
  Forder so ist beredt, aff - - Wilhem ind Angnese eliche Kynder sament gewonnen van ir beider Lyffe geschaffen, So soelent dieselven.. (5000) Gulden an gereidem Guede haven, der ich Wilhem.. (3000) - - - zu brengen, ind den.. Kyndren die geven - - -, Ind Angnes.. (2000).. Gulden - - zubrengen wil. - -
  Ind were auch Sache, dat van unsen Lyffs Erben.. eynche Mans geburt daruntir van uns geschaffen werde; die Mans geburt
  sal mit an eyne Wonunge ind deil myner Herschafft van Kerpen zu Erffschafft komen, ind gedeilt werden; ind sal die (3000 fl.) vorgen. darzu mit haben, die van mynent wegen in vorbeschr. masse zubracht.. werden. Ind gewonnen wir keyne Mans geburt, ind sust van unsir beider Lyffe Doichter- -, di soelent 5000 fl. praed. haben. - -
  Were auch Sache, dat soliche Pantschafft, dat Sloss Mon Jaue- - in unsir beider Leven affgeloist worde; Solche sieben dusent Gulden, Angnese... in Pactis dotal. cum Palantio verschrieben sint, - - - sollen unser beider Frunde sementlich intfangen, ind fort anbelegen, der zu gebruchen, nae lude der Hilichs - - verschryffonge.
  Forter so ist beredt, dat ich Wilhem van Sombreff - - - die vorschr. Pantschafft dat Sloss Mont Jauwe in keynerley wyse nit besweren noch zu andren Henden - - komen sal lassen, praeterquam in pactis condictum. Ind ich Wilhem ind Angnese - - soellen - - mit solichem Slosz ind Pantschafft Mon Jauwe - - der Loesunge daran nyemants andirs gewarten, noch gehorsam sin, noch dar zu komen lassen, dan den Hochgeboren Fursten - - - Hern Geridt van Gots gnaden Hertzoge zu dem Berge, zu Guylch, ind Grave zu Ravensberch &c. ind sin Erven. Ind diesem Hilich .. soelent beide Parthien obgenant nagaen ind gentzlichen folnziehen.
  Ind han ich W. van S. - - - Ind ich Coene Here zu Pirmondt van wegen myner Doichter Angnesen.. alle diese.. Punte unsir eyner dem andren - - gelobt - - - in rechter Eidstad veste - - - zu halden, zu folnfuren - - - sondir alle Argelist ind Geferde. Ind hat Unsir iglicher des zu Urkund sin Sigel - - an diesen Brieff gehangen. Ind wandt die Edelin ind Besten, unsire lieven Neven, Soene, Eydomp, ind guede Frunde, mit namen Johan Here zu Winneberch ind zu Bielstein, Heynrich ind Johan gebroidere, Soene zu Pirmondt Hrn zu Erenberch, Ind Johan Hr zu Schoeneck ind zu Oilbruck diese Fruntschafft ind Hilich - - - alsus betedingt ind beredt hant, - - - So hat.. iglicher sin Siegel zu - - warem Gezuge by die Ire herunden gehangen. Geven - - (1446) uff Sant Michels dage des Helgen Ertzengels.
  
  Gudenus, Codex diplomaticus; t. II, p. 1297, ex autogr.